b'\n_START_ARTICLE_\nNahums Bog\n_START_PARAGRAPH_\nNahums Bog er en bog i Bibelen og den j\xc3\xb8diske Tanakh. Den tilh\xc3\xb8rer i j\xc3\xb8disk tradition delen kaldet de sene profeter eller skriftprofeterne. Bogen indg\xc3\xa5r som en del af skriftet med de andre 11 sm\xc3\xa5 profeter._NEWLINE_Nahum profeterede formentlig i begyndelsen af kong Akaz\' regeringsperiode (omkring 740 f.Kr.). Ander mener at profeten skal dateres til den sidste del af kong Hizkijas regeringsperiode (omkring 700 f.Kr.). Formentlig er bogen skrevet i Jerusalem, hvor han var vidne til Sankeribs invasion (2 Kong 19,35)._NEWLINE_Emnet for hans profetier er den endelige og totale \xc3\xb8del\xc3\xa6ggelse af byen Nineve som n\xc3\xa6rmer sig, og som profeten forudsiger. Nineve var hovedstaden i det dav\xc3\xa6rende blomstrende assyriske rige, og bredte sig over et enormt geografisk omr\xc3\xa5de. Byen var centrum for civilisationen og et stort handelsknudepunkt: \xe2\x80\x9cblodets by, altid falsk, fyldt med rov..." (Nah 3,1), fordi beboerne havde plyndret en lang r\xc3\xa6kke af omkringliggende lande. Den var st\xc3\xa6rkt bef\xc3\xa6stet p\xc3\xa5 alle sider, og b\xc3\xb8d enhver fjende at underl\xc3\xa6gge sig. Byen var kendt for at v\xc3\xa6re fuld af prostituerede: "Jeg kommer over dig, siger H\xc3\xa6rskarers Herre. Dine sk\xc3\xb8rter sl\xc3\xa5r jeg op i ansigtet p\xc3\xa5 dig og lader folkeslag se dit sk\xc3\xb8d og kongeriger din skam." (Nah 3,5)_NEWLINE_Profeten Jonas havde allerede bekendtgjort et ligendende budskab som en advarsel til Nineve, hvorefter byen vendte om og angrede. Profeten Sefanias forudsagde ogs\xc3\xa5 byens \xc3\xb8del\xc3\xa6ggelse senere, hvilke alle, utroligt nok, gik i opfyldelse i 625 f.Kr., hvor byen blev \xc3\xb8delagt. Det assyriske rige overvandt aldrig slaget, og begivenheden \xc3\xa6ndrede Asiens historie.'